text: Billetterne blev revet væk. Nu kommer en ekstrakoncert
  14 marts 2014 kl. 19.12
  1864-eventen med Sønderjyllands Symfoniorkester er så populær, at der er arrangeret en ekstrakoncert.
  Billetterne til 1864-eventen i Alsion i Sønderborg blev lynhurtigt udsolgt.
  Derfor gentages eventen skærtorsdag, som er den 17. april.
  Eventen er noget ganske andet, end hvad der normalt foregår i koncertsalen til Symfoniorkestrets koncerter. 
  Et stort antal inviterede gæster og solister kommer på besøg - herunder lokale som Sønderjysk Pigekor. Men også skuespillere, operasangere og jazzmusikere kigger forbi.
  Oveni kommer et helt nyt visuelt udtryk og et levende videodesign.
  - Det er klart at til sådan en begivenhed, skal der gøre noget ekstra. Markeringen af 150-året er meget betydningsfuldt, og vi har sat alle sejl til for at give publikum en totaloplevelse, de sent vil glemme, siger musikchef for Sønderjyllands Symfoniorkester, Rasmus Adrian.
  